CELEX: 32015D0901
Language: sl
Date: 2015-06-11 00:00:00
Title: Sklep Sveta (SZVP) 2015/901 z dne 11. junija 2015 o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu (EULEX KOSOVO)

12.6.2015   
            
            
               SL
            
            
               Uradni list Evropske unije
            
            
               L 147/21
            
         SKLEP SVETA (SZVP) 2015/901
   z dne 11. junija 2015
   o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu (1) (EULEX KOSOVO)
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Svet je 4. februarja 2008 sprejel Skupni ukrep 2008/124/SZVP (2).
            
         
               (2)
            
            
               Svet je 12. junija 2014 sprejel Sklep 2014/349/SZVP (3), s katerim se je spremenil Skupni ukrep 2008/124/SZVP in ga podaljšal do 14. junija 2016.
            
         
               (3)
            
            
               Svet je 29. septembra 2014 sprejel Sklep 2014/685/SZVP (4) o spremembi Skupnega ukrepa 2008/124/SZVP, v katerem je določil referenčni finančni znesek za obdobje od 15. oktobra 2014 do 14. junija 2015.
            
         
               (4)
            
            
               Skupni ukrep 2008/124/SZVP bi bilo treba spremeniti in določiti nov referenčni finančni znesek za kritje stroškov v obdobju od 15. junija 2015 do 14. junija 2016.
            
         
               (5)
            
            
               EULEX KOSOVO bo delovala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe.
            
         
               (6)
            
            
               Zato bi bilo treba Skupni ukrep 2008/124/SZVP ustrezno spremeniti –
            
         SPREJEL NASLEDNJI SKLEP:
   Člen 1
   Zadnji pododstavek člena 16(1) Skupnega ukrepa 2008/124/SZVP se nadomesti z naslednjim:
   
      „Referenčni finančni znesek za kritje stroškov EULEX KOSOVO od 15. junija 2015 do 14. junija 2016 znaša 77 000 000 EUR.“
   
   Člen 2
   Ta sklep začne veljati na dan sprejetja.
   
      V Luxembourgu, 11. junija 2015
      
         
            Za Svet
         
         
            Predsednik
         
         A. MATĪSS
      
   
   
      (1)  To poimenovanje ne posega v stališča o statusu ter je v skladu z RVSZN 1244(1999) in mnenjem Meddržavnega sodišča o razglasitvi neodvisnosti Kosova.
   
      (2)  Skupni ukrep Sveta 2008/124/SZVP z dne 4. februarja 2008 o misiji Evropske unije za krepitev pravne države na Kosovu, EULEX KOSOVO (UL L 42, 16.2.2008, str. 92).
   
      (3)  Sklep Sveta 2014/349/SZVP z dne 12. junija 2014 o spremembi Skupnega ukrepa 2008/124/SZVP o misiji Evropske unije za krepitev pravne države na Kosovem, EULEX KOSOVO (UL L 174, 13.6.2014, str. 42).
   
      (4)  Sklep Sveta 2014/685/SZVP z dne 29. septembra 2014 o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu, EULEX KOSOVO (UL L 284, 30.9.2014, str. 51).